Anexa nr. 1 la HCL nr.101/22.07.2021
CAIET DE SARCINI
al serviciului de iluminat public pentru activitățile de întreținere și reparații  a  infrastructurii acestuia în Orasul Boldesti-Scaeni, Jud. Prahova
CAP.  I 

Dispoziții generale

Obiectul caietului de sarcini

ART. 1

Prezentul caiet de sarcini stabileşte condiţiile de desfăşurare a serviciului de iluminat public din UAT Boldesti-Scaeni, stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.

ART. 2

Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de iluminat public, indiferent de tipul de gestiune.

ART. 3

Caietul de sarcini face parte integrantă din documentaţia necesară desfăşurării activităţilor de realizare a serviciului de iluminat public şi constituie ansamblul cerinţelor tehnice de bază.

ART. 4

(1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă, siguranţa în exploatare, precum şi sisteme de asigurare a calităţii, terminologie, simboluri, condiţiile pentru certificarea conformităţii cu standardele specifice sau altele asemenea.

(2) Specificaţiile tehnice se referă şi la prescripţii de proiectare şi de calcul, la verificarea, inspecţia şi condiţiile de recepţie a lucrărilor, tehnici, procedee şi metode de exploatare şi întreţinere, precum şi la alte condiţii cu caracter tehnic, prevăzute de actele normative şi reglementările specifice realizării serviciului de iluminat public.

(3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi protecţia mediului, care trebuie respectate pe parcursul îndeplinirii şi realizării serviciului de iluminat public.

ART. 5
Terminologia utilizată este cea din REGULAMENTUL serviciului de iluminat public al oraşului Boldeşti-Scăeni

CAP II 
Obiectul contractului
ART. 6

Operatorul serviciului de iluminat public va asigura:

a) respectarea legislaţiei, normelor, prescripţiilor şi regulamentelor privind igiena şi protecţia muncii, protecţia mediului, urmărirea comportării în timp a sistemului de iluminat public, prevenirea şi combaterea incendiilor;

b) exploatarea, întreţinerea şi reparaţia instalaţiilor cu personal autorizat, în funcţie de complexitatea instalaţiei şi specificul locului de muncă;

c) respectarea indicatorilor de performanţă şi calitate stabiliţi prin contractul de delegare a gestiunii şi precizaţi în regulamentul serviciului de iluminat public;

d) întreţinerea şi menţinerea în stare de permanentă funcţionare a sistemelor de iluminat public;

e) furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de iluminat public, în condiţiile legii;

f) creşterea eficienţei sistemului de iluminat în scopul reducerii tarifelor, prin reducerea costurilor, a consumurilor specifice de materiale şi materii, energie electrică şi prin modernizarea acestora;

g) prestarea serviciului de iluminat public la toţi utilizatorii din raza unităţii administrativ-teritoriale pentru care are contract de delegare a gestiunii;

h) personal de intervenţie operativă;

i) înregistrarea datelor de exploatare şi evidenţa lor;

j) analiza zilnică a modului în care se respectă realizarea normelor de consum şi stabilirea operativă a măsurilor ce se impun pentru eliminarea abaterilor, încadrarea în norme şi evitarea oricărei forme de risipă;

k) elaborarea programelor de măsuri pentru încadrarea în normele de consum de energie electrică şi pentru raţionalizarea acestor consumuri;

l) realizarea condiţiilor pentru prelucrarea automată a datelor referitoare la funcţionarea economică a instalaţiilor de iluminat public;

m) statistica incidentelor, avariilor şi analiza acestora;

n) instituirea unui sistem de înregistrare, investigare, soluţionare şi raportare privind reclamaţiile făcute de beneficiari în legătură cu calitatea serviciilor;

o) lichidarea operativă a incidentelor;

p) funcţionarea normală a tuturor componentelor sistemului de iluminat public;

q) evidenţa orelor de funcţionare a componentelor sistemului de iluminat public;

r) aplicarea de metode performante de management care să conducă la funcţionarea cât mai bună a instalaţiilor de iluminat şi reducerea costurilor de operare;

s) elaborarea planurilor anuale de revizii şi reparaţii executate cu forţe proprii şi cu terţi şi aprobarea acestora de către administraţia publică locală;

t) executarea în bune condiţii şi la termenele prevăzute a lucrărilor de reparaţii care vizează funcţionarea economică şi siguranţa în exploatare;

u) elaborarea planurilor anuale de investiţii pe categorii de surse de finanţare şi aprobarea acestora de către administraţia publică locală;

v) corelarea perioadelor şi termenelor de execuţie a investiţiilor şi reparaţiilor cu planurile de investiţii şi reparaţii ale celorlalţi furnizori de utilităţi, inclusiv cu programele de reabilitare şi dezvoltare urbanistică ale administraţiei publice locale;

w) iniţierea şi avizarea lucrărilor de modernizări şi de introducere a tehnicii noi pentru îmbunătăţirea performanţelor tehnico-economice ale sistemului de iluminat public;

x) o dotare proprie cu instalaţii şi echipamente specifice necesare pentru prestarea activităţilor asumate prin contractul de delegare;

y) alte condiţii specifice stabilite de autoritatea administraţiei publice locale .
ART. 7

Obligaţiile şi răspunderile personalului operativ al operatorului sunt cuprinse în regulamentul de serviciu (regulamentul de serviciu se întocmeşte pe baza regulamentului al serviciului de iluminat public).

ART. 8

Condițiile de exploatare

În caietul de sarcini se vor preciza condiţiile de realizare a reparaţiilor (curente şi capitale), a investiţiilor precum şi a altor cheltuieli pe care le va face operatorul, specificându-se modul de aprobare şi decontare a acestora în cadrul relaţiilor contractuale dintre autoritatea administraţiei publice locale şi operator.
CAP. 3 

Sistemul de iluminat public

ART. 9

Operatorul are permisiunea de exploatare comercială, în condiţiile legii, a sistemului de iluminat public, în aria administrativ-teritorială  a orașului Boldesti-Scaeni, jud Prahova.
ART. 10

Situatia sistemului de iluminat din orasul Boldesti Scaeni este prezentata în anexa nr.1 la prezentul  caiet de sarcini si este parte integranta  prezentului Caiet de sarcini.
ART. 11
Contractul privind folosirea infrastructurii sistemului de distributie a energiei electrice pentru realizarea serviciului de iluminat public (inclusiv anexele la acesta) reprezinta anexa nr.2 la prezentul Caiet de sarcini. 
ART. 12
Documentatia aferenta proiectului Modernizare sistem iluminat public în ORAȘUL BOLDEȘTI SCĂENI, JUDEȚUL PRAHOVA, este prezentată în anexa nr. 3 si face parte integranta din prezentul Caiet de sarcini
ART. 13
În vederea determinării costurilor de exploatare şi a personalului necesar, operatorul autorizat are obligația de a respecta:
a) factorul de menţinere va fi de 80% 
b) programele de conectare/deconectare a sistemului de iluminat 

c) alte date necesare definirii serviciului din punct de vedere al parametrilor instalaţiilor şi cantităţilor
ART. 14
Prestarea serviciului de iluminat public se va executa astfel încât să se realizeze:

a) verificarea şi supravegherea continuă a funcţionării reţelelor electrice de joasă tensiune, posturilor de transformare, cutiilor de distribuţie şi a corpurilor de iluminat;

b) corectarea şi adaptarea regimului de exploatare la cerinţele utilizatorului;

c) controlul calităţii serviciului asigurat;

d) întreţinerea tuturor componentelor sistemului de iluminat public;

e) menţinerea în stare de funcţionare la parametrii proiectaţi a sistemului de iluminat public;

f) măsurile necesare pentru prevenirea deteriorării componentelor sistemului de iluminat public;

g) întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranţă;

h) respectarea instrucţiunilor furnizorilor de echipamente;

i) funcţionarea instalaţiilor de iluminat, în conformitate cu programele aprobate;

j) respectarea instrucţiunilor/procedurilor interne şi actualizarea documentaţiei;

k) respectarea regulamentului de serviciu aprobat de autoritatea administraţiei publice locale în condiţiile legii;

l) funcţionarea pe baza principiilor de eficienţă economică, având ca obiectiv reducerea costurilor specifice pentru realizare a serviciului de iluminat public;

m) menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente
n) îndeplinirea indicatorilor de calitate ai serviciului prestat, specificaţi în regulamentul serviciului;

o) încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare privind achiziţiile de lucrări sau de bunuri;

p) mentinerea investitiilor realizare prin proiectul Modernizare sistem iluminat public în ORAȘUL BOLDEȘTI SCĂENI, JUDEȚUL PRAHOVA, pe perioada valabilitatii contractului de finantare; 

q) asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public;

r) urmărirea şi înregistrarea indicatorilor de performanţă aprobaţi pentru serviciul de iluminat public se va face de către operator pe baza unei proceduri specifice;

s) instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu. În termen de 60 de zile calendaristice de la data încredinţării serviciului de iluminat public va prezenta autorităţii administraţiei publice locale modul de organizare a acestui sistem;

t) informarea utilizatorului şi a beneficiarilor despre planificarea anuală a reparaţiilor/reviziilor ce se vor efectua la sistemul de iluminat public.

Principalele lucrări ce trebuie cuprinse în fișa postului personalului de deservire, privitor la exploatare și execuție, constau în:

a) supravegherea instalațiilor;

b) controlul curent al instalațiilor;

c) executarea de manevre;

d) lucrări de întreținere periodică;

e) lucrări de intervenții accidentale.

Pe parcursul primului an al operarii serviciului de iluminat operatorul va avea urmatoarele obligatii:

· realizarea Hărții Electronice a Sistemului de Iluminat, ca sarcină expresă înscrisă în caietul de sarcini al delegării prin concesiune;

· realizarea Planului General de Iluminat Public al ORAŞULUI BOLDESTI - SCAENI, printr-o colaborare între reprezentanți desemnați de viitorii operatori și de Autoritate sub coordonarea unui specialist extern cu experiență.

Aceste documente vor contine minim urmatoarele informatii:

a) planul detaliat al instalațiilor de iluminat public pe care le are în exploatare cu:

· posturile de transformare din care se alimentează rețeaua de iluminat public;

· traseul rețelei;

· punctele de conectare/deconectare a iluminatului public;

· schema de acționare și a cascadei pentru conectarea/deconectarea automată a luminatului;
· amplasarea corpurilor de iluminat, cu indicarea tipului și puterii lămpii;
· locul de amplasare pentru realizarea iluminatului ornamental-festiv, cu indicarea punctelor de alimentare, numărului lămpilor și a puterii totale consumate;

b) tipuri de materiale, distanta dintre stalpi, etc. 

Operațiile de exploatare vor cuprinde:
a) lucrări operative constând dintr-un ansamblu de operații și activități pentru supravegherea permanentă a instalațiilor, executarea de manevre programate sau accidentale pentru remedierea deranjamentelor, urmărirea comportării în timp a instalațiilor;

b) revizii tehnice constând dintr-un ansamblu de operații și activități de mică amploare executate periodic pentru verificarea, curățarea, reglarea, eliminarea defecțiunilor și înlocuirea unor piese, având drept scop asigurarea funcționării instalațiilor până la următoarea lucrare planificată;
c) reparații curente constând dintr-un ansamblu de operații executate periodic, în baza unor programări, prin care se urmărește readucerea tuturor părților instalației la parametrii proiectați, prin remedierea tuturor defecțiunilor și înlocuirea părților din instalație care nu mai prezintă un grad de fiabilitate corespunzător.
a)În cadrul defecțiunilor curente/lucrări operative se vor executa:
1. intervenții pentru remedierea unor deranjamente accidentale la corpurile de iluminat și accesorii;

2. manevre pentru întreruperea și repunerea sub tensiune a diferitelor porțiuni ale instalației de iluminat în vederea executării unor lucrări;
3. manevre pentru modificarea schemelor de funcționare în cazul apariției unor deranjamente;

4. recepția instalațiilor noi puse în funcțiune în conformitate cu regulamentele în vigoare;

5. analiza stării tehnice a instalațiilor;

6. identificarea defectelor în conductoarele electrice care alimentează instalațiile de iluminat;

7. supravegherea defrișării vegetației și înlăturarea obiectelor căzute pe linie;
8. controlul instalațiilor care au fost supuse unor condiții meteorologice deosebite, cum ar fi vânt puternic, ploi torențiale, viscol, formarea de chiciură, precum și în urma unor calamități, cum ar fi: inundații, cutremure etc;

9. acțiuni pentru pregătirea instalațiilor de iluminat cu ocazia evenimentelor festive sau deosebite;
10. demontări sau demolări de elemente ale sistemului de iluminat public;

11. intervenții ca urmare a unor sesizări.

b)În cadrul reviziilor tehnice se vor executa cel puțin următoarele operații:

1. revizia corpurilor de iluminat și a accesoriilor (balast, igniter, condensator, siguranță etc.);

La revizia corpurilor de iluminat se vor executa următoarele operații:

a) curățarea corpului de iluminat (reflectoarele și structurile de protecție vizuală);
b) înlocuirea siguranței sau a componentelor, dacă există o defecțiune;

c) verificarea contactelor conductoarelor electrice la diferite conexiuni.

d) înlocuirea componentelor defecte/cu durată de viață expirată.
La atingerea a 90% din durata de viață a lămpilor de iluminat se va efectua activitatea de relampare care consta în:
a) demontarea corpului de iluminat și înlocuirea lui cu un corp de iluminat relampat sau nou din stocul operatorului;

b) corpul de iluminat demontat va fi adus în atelierul de reparații al operatorului unde se vor desfășura operațiunile aferente reviziei tehnice;

c) după revizia tehnică efectuată, corpul de iluminat va reintra în circuitul SIP, urmând a înlocui alt corp care va fi supus operațiunii de relampare;

d) operatorul SIP va lua toate măsurile necesare pentru asigurarea stocului și structurii corpurilor de iluminat necesar desfășurării operațiunii de relampare;

e) când corpurile de iluminat au atins durata de viață se va întruni o comisie de casare cu reprezentanți ai Primăriei Orasului Boldesti Scaeni –Serviciul  de specialitate - Operator și corpul de iluminat va fi scos din circuitul SIP, păstrându-se eventualele componente care nu și-au atins durata de viață.
2. revizia tablourilor de distribuție și a punctelor de conectare/deconectare;

La revizia tablourilor electrice de alimentare, distribuție, conectare/deconectare se vor realiza următoarele operații:

a) înlocuirea siguranțelor necorespunzătoare;

b) înlocuirea contactoarelor și a dispozitivelor de automatizare defecte;

c) înlocuirea, după caz, a ușilor tablourilor de distribuție;

d) refacerea inscripționărilor, dacă este cazul.

3. revizia liniei electrice aparținând sistemului de iluminat public
La revizia rețelei electrice de joasă tensiune destinată iluminatului public, se realizează următoarele operații:

a) verificarea traseelor și îndepărtarea obiectelor straine;
b) îndreptarea stâlpilor înclinați;

c) verificarea ancorelor și întinderea lor;

d) verificarea stării conductoarelor electrice;
e) refacerea legăturilor la izolatoare sau a legăturilor fasciculilor torsadate, dacă este cazul;
f) îndreptarea, după caz, a consolelor;
g) verificarea stării izolatoarelor și înlocuirea celor defecte;

h) strângerea sau înlocuirea clemelor de conexiune electrică, dacă este cazul;
i) verificarea instalației de legare la pământ (legătura conductorului electric de nul de protecție la armătura stâlpului, legătura la priza de pământ etc.);
j) măsurarea rezistenței de dispersie a rețelei generale de legare la pământ.
4. revizia instalațiilor de telegestiune;

c)Reparațiile curente se execută la:

a) corpuri de iluminat și accesorii;

i. înlocuirea lămpilor nefuncționale cu altele, de același tip cu cel inițial în ceea ce privește puterea și culoarea aparentă;
ii. curațarea dispersorului, a structurilor de protecție a sursei de lumină/lămpii, a structurilor de protecție vizuală și a interiorului corpului de iluminat;

iii. înlăturarea cuiburilor de păsări;
iv. verificarea coloanelor de alimentare cu energie electrică și înlocuirea celor care prezintă porțiuni neizolate sau cu izolație necorespunzătoare;
v. verificarea contactelor la clemele sau papucii de legatură a coloanei la rețeaua electrică;
vi. înlocuirea corpurilor de iluminat necorespunzătoare
b) tablouri electrice de alimentare, distribuție și conectare/deconectare;

i. verificarea stării ușilor și a încuietorilor, cu remedierea tuturor defecțiunilor;

ii. vopsirea ușilor și a celorlalte elemente metalice ale cutiei;

iii. verificarea siguranțelor fuzibile, înlocuirea celor defecte și montarea celor noi, identice cu cele inițiale (prevăzute în proiect);
iv. verificarea și strângerea contactelor;

v. verificarea coloanelor și înlocuirea celor cu izolație necorespunzătoare;
vi. verificarea contactului sau înlocuirea acestuia, dacă este cazul;
vii. verificarea funcționării dispozitivelor de acționare, cu înlocuirea celor necorespunzătoare sau montarea unora de tip nou, pentru mărirea gradului de fiabilitate sau modernizarea instalației.

c) rețele electrice de joasă tensiune aparținând sistemului de iluminat public.

i. verificarea distanțelor conductelor față de construcții, instalații de comunicații, linii de înaltă tensiune și alte obiective;

ii. evidențierea în planuri a instalațiilor nou-apărute de la ultima verificare și realizarea măsurilor necesare de coexistență;
iii. determinarea gradului de deteriorare a stâlpilor aferenți sistemului de iluminat public, aflați în gestiunea operatorului SIP, inclusiv a fundațiilor acestora și luarea măsurilor de consolidare, remediere sau înlocuire, în funcție de rezultatul determinărilor;
iv. verificarea verticalității stâlpilor și îndreptarea celor înclinați;

v. verificarea și refacerea inscripționărilor;
vi. repararea ancorelor și întinderea acestora, înlocuirea părților deteriorate sau care lipsesc, strângerea șuruburilor la cleme și la placa de protecție;

vii. verificarea stării conductoarelor electrice;
viii. verificarea și înlocuirea conductoarelor electrice de tip funie cu fire rupte mai mult de I5% din secțiune, precum și a conductoarelor electrice cu izolația deteriorată care prezintă crăpături, rosături ori lipsa izolației;

ix. se verifică starea legăturilor conductei electrice la izolator și, dacă este necesar, se reface legătura;
x. la izolatoarele de susținere se va verifica dacă acestea nu sunt sparte, glazura nu este deteriorată sau dacă îmbinarea la suport este corespunzătoare, înlocuindu-se toate izolatoarele deteriorate;
xi. la console, brățări sau la celelalte armături metalice de pe stâlp se verifică dacă nu sunt corodate, deformate, fisurate, ori rupte. Cele deteriorate se înlocuiesc, iar cele corespunzătoare se revopsesc și se fixează bine pe stâlp;
xii. la ancorele stâlpilor se verifică dacă cablul nu are fire rupte, clemele de strângere nu sunt deteriorate sau corodate și dacă tensiunea de întindere a cablului este cea corespunzătoare. Elementele deteriorate se înlocuiesc, iar dacă este cazul, se reglează tensiunea în ancoră;
xiii. la instalația de legare la pământ a nulului de protecție se va verifica starea legăturilor și îmbinărilor conductorului electric de nul la acesta, precum și a legăturilor acestuia la corpul de iluminat, se va măsura rezistența de dispersie a rețelei generale de legare la pamânt, se va măsura și se va reface priza de pământ, având ca referință STAS 12604:1988;
xiv. în cazul în care, la verificarea săgeții, valorile măsurate, corectate cu temperatura, diferă de cele din tabelul de săgeți, conductele electrice se întind astfel încât săgeata formată să fie cea corespunzătoare.
ART.15
Intocmirea ofertei tehnice

(1). Propunerea tehnica prezentata de ofertant trebuie sa fie conformă cu specificatiile caietului de sarcini. Ofertantul va face dovada detinerii urmatoarelor echipamente :

a) - nacela-minim 1 buc autorizata ISCIR proprietate a societatii

b) - o autoutilitara transport marfa , 

c) -un autoturism transport persoane, 

d) -aparat de masura omologat, 

e) -aparat masura impamantare omologat, 

f) -luxmetru.
(2). Ofertantul sa faca dovada ca este atestat ANRE 3A, 3B.

(3). Ofertantul sa faca dovada  ca are angajat personal calificat in domeniu si asigurat.

(4). Ofertantul are obligaţia ca în termen d e90 de zile de la semnarea contractului să prezinte licenţa ANRSC conform dispoziţiilor art. 49 alin.(3) din Legea nr. 51/2006. 

ART.16 
Intocmirea  ofertei financiare
(1). Oferta financiara va preciza preţul unitar pentru tipurile de servicii/bunuri/lucrari conform tabelului prezentat.

	Nr. Crt.
	Denumire interventie 
	Buc/an
	Lei/buc
	Valoare fara tva/an

	a)
	lucrări operative constând dintr-un ansamblu de operații și activități pentru supravegherea permanentă a instalațiilor, executarea de manevre programate sau accidentale pentru remedierea deranjamentelor, urmărirea comportării în timp a instalațiilor
	
	
	

	b)
	revizii tehnice constând dintr-un ansamblu de operații și activități de mică amploare executate periodic pentru verificarea, curățarea, reglarea, eliminarea defecțiunilor și înlocuirea unor piese, având drept scop asigurarea funcționării instalațiilor până la următoarea lucrare planificată;
	
	
	

	c)
	reparații curente constând dintr-un ansamblu de operații executate periodic, în baza unor programări, prin care se urmărește readucerea tuturor părților instalației la parametrii proiectați, prin remedierea tuturor defecțiunilor și înlocuirea părților din instalație care nu mai prezintă un grad de fiabilitate corespunzător, din care:

	
	
	=c)1+c)2+.....c)12

	c)1
	Inlocuit bec
	300
	
	

	c)2
	Verificare corp iluminat
	350
	
	

	c)3
	Inlocuit igniter
	20
	
	

	c)4
	Inlocuit droser
	20
	
	

	c)5
	Inlocuit siguranta in PT
	10
	
	

	c)6
	Inlocuit ceas programator
	4
	
	

	c)7
	Inlocuit contactor
	3
	
	

	c)8
	Inlocuit conductor alimentare TYIR
	800
	
	

	c)9
	Inlocuit conductor AFY
	200
	
	

	c)10
	Demontat/montat corp iluminat inclusiv sistem de prindere
	20
	
	

	c)11
	Inlocuit componente electrice (CDD, CIB, fasung, etc)
	50
	
	

	c)12
	Verificare scurtcircuit pe retea lungime mai mica de 1km
	5
	
	

	
	Total general a)+b)+c)
	
	
	a)+b)+c)


(2). Pentru lucrarile care nu se regasesc in tabel operatorul va interveni pe baza de comanda ferma , iar  plata se va face conform devizului de lucrari.

ART.17 
Criteriul de atribuire
Având în vedere cerințele caietului de sarcini, în vederea realizării în bune condiții a prezentului contract, în conformitate cu Legea 100/2016.Art.86, alin.(1), contractele de concesiune se atribuie pe baza criteriului ofertei celei mai avantajoase din punct de vedere economic, stabilită în baza unor criterii obiective care garanteaza evaluarea ofertelor în condiții de concurență reală. S-au stabilit astfel, următorii factori de evaluare:

(1). Componenta financiară Prețul - P1= 70 puncte

Algoritmul de calcul:

Punctajul se acordă astfel (Pt):

a) Pentru cel mai scăzut dintre prețuri se acordă punctajul maxim alocat - 70 puncte

b) Pentru celelalte prețuri ofertate punctajul P(n) se calculează proporțional, astfel:
P(n) =(Preț minim ofertat/Pret n) x punctaj maxim alocat.

Prețurile care se compară în vederea acordarii punctajului sunt prețurile ofertelor fara TVA.

(2). Componenta tehnică - Timpul de raspuns privind intervenția de urgență(Tru)[ora]-P2 = 20 puncte

Timpul de raspuns la solicitările de urgență nu poate fi mai mare de 12 ore de la comanda telefonică.

Algoritmul de calcul: Punctajul se acordă astfel (Pt):
- Dacă timpul de raspuns privind intervenția de urgență este mai mic sau egal cu 4 ore se acordă 20 de puncte(Pt=20puncte);

- Dacă timpul de raspuns privind intervenția de urgență este mai mic sau egal cu 8 ore se acordă 10 puncte(Pt=10puncte);
- Dacă timpul de raspuns privind intervenția de urgență este mai mic sau egal cu 12 ore se acordă 5 puncte(Pt=5puncte);

Notă: Oferta care prezintă un timp de răspuns mai mare de 12 ore va fi considerată neconformă.

Ofertantul va da o declaratie pe propria raspunde prin care isi asuma timpul de raspuns prezentat in oferta.
(3) Personal de specialitate angajat - P3 = 10 puncte

-pentru un numar de 5-10 persoane autorizate ANRE, angajate la operator -10 puncte; 
-pentru un numar de 3-4 persoane autorizate ANRE, angajate la operator -5 puncte; 

-pentru un numar de 1-2 persoane autorizate ANRE, angajate la operator -0 puncte; 

Operatorii care nu prezinta documente din care sa rezulte ca au angajat personal autorizat ANRE sunt neconforme.
Se vor prezenta documente din care sa rezulte relatia contractuala a personalului cu ofertantul precum si atestatele solicitate, valabile la data prezentarii ofertei.
Punctaj maxim: P1+P2+PE = 100 puncte

În urma comparării ofertelor admisibile, comisia de evaluare va alcatui un clasament, urmând ca oferta câștigătoare să fie declarată cea situată pe primul loc
ART.18 
Informaţii privind participare la procedura concesionării

Operatorul de servicii este obligat să prezinte:

a) documente de calificare: documente de înfiinţare şi de autorizare a funcţionării operatorului de servicii, în conformitate cu prevederile legislaţiei în vigoare, documente privind personalul, etc;

b) documente de ofertă tehnică;

c) documente de ofertă financiară.
Anexa nr.1 Situatia sistemului de iluminat din orasul Boldesti Scaeni 
Anexa nr.2 Contractul privind folosirea infrastructurii sistemului de distributie a energiei electrice Anexa nr. 3 Documentatia aferenta proiectului Modernizare sistem iluminat public în ORAȘUL BOLDEȘTI SCĂENI, JUDEȚUL PRAHOVA (proiect tehnic)
Sef Serviciu
Nedelcu Mariana Camelia

